დადრა დო ნაგარ-ჰაველი

დადრა დო ნაგარ-ჰაველი (ჰინ. दादर और नगर हवेली; გუჯ. દાદરા-નગરહવેલી}}, Dādrā-Nagarhavelī, ინგლ. Dadra and Nagar Haveli) — ინდოეთიშ მორსხუე ტერიტორია დადრა დო ნაგარ-ჰაველი დო დამანი დო დიუშ სუმი ოლქიშე ართ-ართი. ადმინისტრაციული ცენტრი — სილვასა, უდიდაში ნოღა — ამლი. მახორობა 342 853 ადამიერი (5-ა აბანი მორსხუე ტერიტორიეფს შქას; მუნაჩემეფი 2011 წ.). გეოგრაფია ტერიტორიაშ ფართობი - 491 კმ² (4-ა აბანი მორსხუე ტერიტორიეფს შქას). ტერიტორია იდვალუაფუ ინდოეთიშ ბჟადალშე დო აკმოდირთუ ჟირი ნორთიშე. ნაგარ-ჰაველი იდვალუაფუ გუჯარათიშ დო მაჰარაშტრაშ შტატეფს შქას, დადრა უმოს ოორუეშე იდვალუაფუ დო გუჯარათიშ ტერიტორიას ანკლავს წჷმარინუანს. ისტორია XVIII ოშწანურაშ ეკონიაშე, დიდი ბორჯიშ განობას,თე ტერიტორიეფი პორტუგალიაშ კოლონია რდჷ. 1954 წანას, დადრა დო ნაგარ-ჰაველქ მუშითმართუალა მიღეს, დო შილებედჷ მერჩქინელი ჸოფედესკონჷ მუჭოთ de jure ზოხორინელი ტერიტორიეფი, მარა ფაქტიურო ინდოეთიშ დო პორტუგალიაშ ძალიერი გოლინაშ თუდო რდეს. 1961წანას, ინდოეთიშ ჯარქ, დადრა დო ნაგარ-ჰაველიშ ტერიტორიაშ ოკუპაციათ, თე ტერიტორიეფიშ ინდოეთიშ აკოდგინალუაშა მიშულაშ პროცესი გათუეს. ადმინისტრაციული დორთუალა მორსხუე ტერიტორია აკმოდირთუ ჟირი ტალუკშე: დადრა ნაგარ-ჰაველი სქოლიო